Odense Adresse-Contoirs Efterretninger, 1846-02-18
Fædrelandet. Offentlige Foranstaltninger. Til det nye Kjøbstadanlæg ved Silkeborg skal der, ifølge kongl. Resolution, foreløbig afgives den saakaldte Vestmark, bestaaende af c. 250 Tdr. Land og 50 Tdr. Land Eng. Disse Jorder skulle afsættes i passende Lodder, der enten ved Auction eller underhaanden skulle distribueres blandt Nybyggerne i Aaremaal mod en i ethvert Tilfælde fastsat aarlig Afgift, der skal anvendes til Bekostningerne paa offentlige Jndretninger til Communens Tarv. De Nybyggere, som derefter nedsætte sig paa den Deel af Pladsen, der ligger paa den vestlige Side af Gudenaa, skulle i 5 Aar være fritagne for at erlægge saavel Jordafgift af det Areal, der anvises dem til Byggeplads &c., som Bygningsafgift af de Bygninger, som derpaa opføres; men efter dette Tidsrums Forløb ville de, foruden Bygningsafgift efter de for Kjøbstæderne gjældende Regler, have at svare en passende aarlig Grundleie til Statskassen, som dog i intet Tilfælde maa overstige 4 s. pr. 100 Alen. Saalænge Pladsen endnu ikke er organiseret som Kjøbstad, svares deringen Consumtion og Formalingsafgift; dog skulle de Brændeviinsbrændere, som erholde Tilladelse til at nedsætte sig der, i det ommeldte Tidsrum være underkastede de for Landbrænderierne gjældende Regler. - De Bygninger, som Nybyggerne opføre paa Pladsen, skulle være solide og, idetmindste Forhuset, af Grundmuur, Alt med Tegltag, og den Deel af Grunden, som ikke indtages af Bygninger, skal indhegnes med malet Stakit eller Plankeværk. Saalænge den nuværende Commission fungerer, have de Vedkommende til den at indsende Tegning af de Bygninger, som de agte at opføre, og Tiden, inden hvilken Nybyggerne skulle opføre deres Huse, maa bestemmes under Fortabelse af deres Rettighed. Det er blevet paalagt Generaltoldkammeret at foranstalte Ladepladsens Jnddæmning og Forsyning med Bolværk, samt Anbringelsen af en Skibsbro eller Mole; ligesom ogsaa Rentekammeret, at tage under Overveielse, hvorledes det paatænkte nye HovedlandeveisAnlæg fra Aarhuus til Ringkjøbing, navnlig for saavidt den Deel angaaer, som skal føre igjennem Hammerum Herred, og fremfor Alt fra Silkeborg til Jkast, snarest muligt kan fremmes. Efterretning om ledige geistlige Embeder og de samme paahvilende Byrder: Kyndby og Krogstrup Sognekald i Siellands Stift, ny Ansættelse 298 Rbd., har følgende Jndtægter: 1) Korntienden, udgjør ifølge confirmeret Forening 266 Tdr. 2 Skpr. Byg 2) Refusioner 5 Tdr. 1 Skpr. Rug, 5 Tdr. 2 Skpr. Byg og 60 Rbd.; 3) Qvægtiende og Smaaredsel udredes af 43 Gaarde med 1 Gaas, 1 Snees Æg og 1 Dags Kjørsel af hver Gaard, 4) Offer og Accidentser c. 190 Rbd. Avlingen er 72 Tdr. Land. Skatter og Bankrenter m.v. udgjør c. 134 Rbd. Ex penser c. 14 Rbd. Nationalhest holdes. Enkepension bliver at udrede. Blandinger. Den i vor Finants- og Landbohistorie noksom bekjendte Kammerherre Mylius har da heller ikke kunne bare sig for at give sit Bidrag til Emancipationsbevægelsen i Bondestanden. J Præstø Amt have Bønderne nemlig fulgt Holbekkernes Exempel og udmeldt sig af den Brandforsikkringsforening, som under flere sjællandske Godseieres og Godseiervenners Auspicier er oprettet for rørlige Effecter i Sjællands Stift. Dette har naturligviis ikke været efter Gods eiernes Smag, og Hr. Mylius er da ikke den Mand, som i Sligt skulde staae tilbage for sine Kolleger. Han har udfundet, at slige Assuranceforeninger rettest herefter bør etableres for hvert Gods for sig, naturligviis under Godseierens Patronat og Ledelse, og for Stamhuset Lystrups Vedkommende gjør han det nu glatvæk til en Betingelse i Fæstebrevene, at den nye Fæster uvægerlig skal tiltræde denne hans Forening. Jkke saa (Fædrel.) ilde speculeret endda, Hr. Mylius, J Mandags stededes Prof. Nielsen til Jorden. J Frederiksberg Kirke samledes den Afdødes Familie, talrige Venner og en stor Skare af hans forrige Disciple. Efter Afsyngelsen af en Psalme skildrede Pastor Münter i en Tale den Afdødes Egenskaber og Fortjenester, hvorpaa En af den Afdødes Disciple, Prof. Theol. Scharling, holdt en Tale.